b"\n_START_ARTICLE_\nCasal Duran (Sabadell)\n_START_SECTION_\nDescripci\xc3\xb3\n_START_PARAGRAPH_\nHabitatge unifamiliar entre mitgeres que presenta planta baixa, pis i golfes, a m\xc3\xa9s d'un pati posterior. La fa\xc3\xa7ana est\xc3\xa0 estucada i t\xc3\xa9 una potent barbacana entre la qual hi ha les finestres de les golfes. Al pis hi ha un balc\xc3\xb3 corregut amb barana de ferro forjat i pedra treballada als dintells amb decoraci\xc3\xb3 de tipus floral. A la planta baixa hi ha tres finestres tamb\xc3\xa9 amb reixes de ferro. L'entrada a l'habitatge \xc3\xa9s amb el t\xc3\xadpic cancell.\n_START_SECTION_\nHist\xc3\xb2ria\n_START_PARAGRAPH_\nAquest edifici va ser constru\xc3\xaft inicialment per enc\xc3\xa0rrec d'en Francesc Llonch. Despr\xc3\xa9s va passar a la fam\xc3\xadlia Morera i posteriorment a la fam\xc3\xadlia Ferran, que cap als anys quaranta va rehabilitar l'interior. La fam\xc3\xadlia Duran ha estat la darrera propiet\xc3\xa0ria de l'edifici."